沁園春
作者：呂巖
朝代：唐

paragraphs: 昨日南京，今朝天岳，倐焉忽焉。
指洞庭爲酒，渴時浩飲，君山件枕，醉後高眠。
談笑自如，往來無礙，半是風狂半是仙。
隨身在，有一襟風月，兩袖雲煙。
人間，放浪多年，又排辨東華第二筵。
把珊瑚砍倒，栽吾琪樹，天河放淺，種我金蓮。
搥碎王京，踢翻蓬島，稽首虛皇玉案前。
無難事，信功成八百，行滿三千。
（隆慶《岳州府志》十八）。